**Ministru kabineta noteikumu projekta “Grozījumi Ministru kabineta 2013.gada 24.septembra noteikumos Nr.1000 “Valsts akciju sabiedrības "Ceļu satiksmes drošības direkcija” publisko maksas pakalpojumu cenrādis” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikuma projekta mērķis ir valsts akciju sabiedrības "Ceļu satiksmes drošības direkcija” (turpmāk – CSDD) publisko pakalpojumu cenrādī precizēt pakalpojumu klāstu un pakalpojumu cenu par mopēdu vadīšanas eksāmenu, atteikties no maksas par atkārtotu teorētisko eksāmenu velosipēda vadītāja kvalifikācijas iegūšanai, kā arī noteikt maksu par pārbaudi par transportlīdzekļa atbilstību vēsturiskā spēkrata statusam, apliecinājuma par transportlīdzekļa atbilstību vēsturiskā spēkrata statusam noformēšanu un apliecinājuma par transportlīdzekļa atbilstību vēsturiskā spēkrata statusam atkārtotu noformēšanu pēc termiņa beigām. Līdz šim maksa tika noteikta CSDD maksas pakalpojumu, kas nav publiskie pakalpojumi, cenrādī (apstiprināts CSDD valdes 25.04.2018, sēdē, protokols Nr.19, lēmums Nr.4.1), bet pēc Ministru kabineta 2018.gada 14.augusta noteikumu Nr. 498 “Vēsturisko spēkratu noteikumi” (turpmāk - Vēsturisko spēkratu noteikumi), kuros noteikts pienākums veikt samaksu par atbilstības vēsturiskā spēkrata statusam pārbaudi, pieņemšanas, maksa tiks noteikta CSDD publisko maksas pakalpojumu cenrādī.Noteikumu projekts stājas spēkā Oficiālo publikāciju un tiesiskās informācijas likumā noteiktajā vispārējā kārtībā. |

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ceļu satiksmes likuma 4.panta piektā daļa. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Normatīvajos aktos noteiktajā kārtībā spēkā stājušies ir Ministru kabineta 2018.gada 14.augusta noteikumi Nr. 498 “Vēsturisko spēkratu noteikumi”. Vēsturisko spēkratu noteikumos noteiktas vispārīgās prasības, kādām jāatbilst transportlīdzeklim, lai to varētu reģistrēt kā vēsturisku spēkratu, kā arī kārtību, kādā transportlīdzeklim piešķir un anulē vēsturiskā spēkrata statusu. Tāpat Vēsturisko spēkratu noteikumos minēts samaksas pienākums par transportlīdzekļa atbilstības vēsturiskā spēkrata statusam pārbaudi. Savukārt no iepriekšminētās pārbaudes un Vēsturisko spēkratu noteikumu 13.punkta izriet, ka, pamatojoties uz lēmumu par vēsturiskā spēkrata statusa piešķiršanu CSDD izsniedz transportlīdzekļa īpašniekam vai viņa pilnvarotai personai apliecinājumu par transportlīdzekļa atbilstību vēsturiskā spēkrata statusam.Ministru kabineta 2010.gada 2.februāra noteikumi Nr.103 "Transportlīdzekļu vadītāja tiesību iegūšanas un atjaunošanas kārtība un vadītāja apliecības izsniegšanas, apmaiņas, atjaunošanas un iznīcināšanas kārtība" neparedz velosipēda vadītāja apliecības iegūšanu par maksu, tāpēc, ņemot vērā, ka pirmreizējā velosipēda vadītāja teorētiskā eksāmena kārtošana ir bez maksas, noteikumu projekts paredz atbrīvojumu no maksas arī par atkārtotu velosipēda vadītāja teorētiskā eksāmena kārtošanas, tādējādi nodrošinot sistēmisku pieeju maksai par velosipēda vadītāja teorētiskā eksāmena kārtošanu, mazinātu administratīvo slogu pakalpojuma saņēmējiem un izglītības iestādēm, kuras nodrošina teorētisko eksāmenu pieņemšanu velosipēdu vadītājiem.Atbilstoši izsludinātajiem grozījumiem Ministru kabineta 2010.gada 2.februāra noteikumos Nr.103 „Transportlīdzekļu vadītāja tiesību iegūšanas un atjaunošanas kārtība un vadītāja apliecības izsniegšanas, apmaiņas, atjaunošanas un iznīcināšanas kārtība” (izsludināti 22.11.2018. Valsts sekretāru sanāksmē (prot. Nr. 46 7. §, VSS-1190)), nolūkā pilnvērtīgi pārliecināties par mopēdu vadītāju iemaņām un prasmēm, ir paredzēts ieviest eksāmena posmu, kas ietver mopēda vadīšanu ceļu satiksmē, līdz ar to, ir precizējama ar mopēda vadīšanas eksāmenu saistīto pakalpojumu cena. Ņemot vērā izmaksu aprēķinu (pielikumā), noteikumu projekts paredz izteikt jaunā redakcijā Ministru kabineta 2013.gada 24.septembra noteikumu Nr.1000 “Valsts akciju sabiedrības "Ceļu satiksmes drošības direkcija” publisko maksas pakalpojumu cenrādis” 2.pielikuma II.nodaļas 120. un 121. punktu, precizējot sniegtos pakalpojumus attiecībā uz mopēdu vadīšanas eksāmenu norisi, tostarp pēc analoģijas ar citu kategoriju vadīšanas eksāmenu norisi papildināt noteikumus ar 121.1aili, kas nosaka pakalpojumu cenu pakalpojumam “Atkārtots mopēda vadīšanas eksāmens“. Minēto noteikumu projektu paredzēts iespēju robežās virzīt izskatīšanai Ministru kabinetā vienlaicīgi ar izmaiņām CSDD sniegtajos pakalpojumos attiecībā uz mopēdu vadīšanas eksāmenu norisi.Līdz šim maksa par atbilstības vēsturiskā spēkrata statusam pārbaudi bija noteikta CSDD maksas pakalpojumu, kas nav publiskie pakalpojumi, cenrādī (apstiprināts CSDD valdes 25.04.2018, sēdē, protokols Nr.19, lēmums Nr.4.1). Tomēr ņemot vērā apstākli, ka šobrīd konkrēto pakalpojumu sniegšanu nosaka Vēsturisko spēkratu noteikumi, kā arī, lai atbilstoši juridiskās tehnikas prasībām nodrošinātu tiesību normu skaidrību un konkrētību, lai tās lietotājs gūtu nepārprotamu priekšstatu par savām tiesībām un pienākumiem, nepieciešams veikt grozījumus CSDD cenrādī, nosakot jaunas maksas pozīcijas.Minētās pozīcijas uz CSDD cenrādi pārceltas no CSDD maksas pakalpojumu, kas nav publiskie pakalpojumi, cenrāža (apstiprināts CSDD valdes 25.04.2018. sēdē, protokols Nr.19, lēmums Nr.4.1), tādā pašā apmērā, kādā tās bija noteiktas līdz šim, t.i. nemainot pakalpojumus cenas.Izmaksu aprēķins katrai cenu pozīcijai iekļauts pielikumā, kas pievienots CSDD cenrāža sākotnējās ietekmes novērtējuma ziņojumam (anotācijai).Ar noteikumu projektu netiek ieviesti jauni pakalpojumi, bet gan CSDD cenrādī noteiktas šādas maksas pakalpojumu pozīcijas: “Pārbaude par transportlīdzekļa atbilstību vēsturiskā spēkrata statusam”, “Apliecinājuma par transportlīdzekļa atbilstību vēsturiskā spēkrata statusam noformēšana”, “Apliecinājuma par transportlīdzekļa atbilstību vēsturiskā spēkrata statusam atkārtota noformēšana pēc termiņa beigām”.CSDD cenrāža 2.pielikuma 125. un 126. punktā noteiktie pakalpojumi tieši izriet no Vēsturisko spēkratu noteikumos noteiktās pārbaudes vēsturiskā spēkrata statusa piešķiršanai. Vēsturisko spēkratu noteikumu 8.punktā minētā pārbaude ietver transportlīdzekļa ekspertīzes veikšanu atbilstības noteikšanai noteikumu II nodaļā noteiktajām prasībām un attiecīgo dokumentu noformēšanu. Ja transportlīdzeklis atbilst prasībām, tiek noformēts vēsturiskā spēkrata statuss – izdots dokuments “Apliecinājums par vēsturiskā spēkrata statusa piešķiršanu”, kuram pielikumā pievienots veiktās pārbaudes vēsturiskā spēkrata statusa piešķiršanai protokols. Šī apliecinājuma sagatavošana saistīta ar administratīvajiem un tehniskajiem resursiem, kuri atspoguļoti CSDD cenrāža 2.pielikuma 125.punktā. Atteikuma gadījumā (Vēsturisko spēkratu noteikumu 14.punkts) samaksa par vēsturiskā spēkrata statusa noformēšanu netiek piemērota, jo apliecinājums netiek noformēts. Savukārt attiecībā uz CSDD cenrāža 2.pielikuma 126.punktu, pēc termiņa beigām (5 gadiem) tiek veikta Vēsturisko spēkratu noteikumu 8.punktā minētās pārbaudes atkārtota procedūra, un tiek veiktas izmaiņas, kas saistītas no vēsturiskā spēkrata termiņa pagarinājumu un izmaiņām transportlīdzekļa tehniskajā stāvoklī, ja tādas ir, kā arī apliecinājuma par transportlīdzekļa atbilstību vēsturiskā spēkrata statusam atkārtota noformēšana pēc termiņa beigām. Maksa par apliecinājuma par transportlīdzekļa atbilstību vēsturiskā spēkrata statusam atkārtota noformēšana pēc termiņa beigām ietverta noteikumu projekta 5.punktā. CSDD cenrādī pēc grozījumu veikšanas ietvers likvidētās valsts aģentūras “Rīgas Motormuzejs” sniegtos pakalpojumus, proti, seno spēkratu ekspertīzi (“Pārbaude par transportlīdzekļa atbilstību vēsturiskā spēkrata statusam”) un vēsturiskā spēkrata statusa noformēšanu (“Apliecinājuma par transportlīdzekļa atbilstību vēsturiskā spēkrata statusam noformēšana”, “Apliecinājuma par transportlīdzekļa atbilstību vēsturiskā spēkrata statusam atkārtota noformēšana pēc termiņa beigām”). Saskaņā ar Ministru kabineta 30.06.2009. rīkojumu Nr.418 “Par valsts aģentūras “Rīgas Motormuzejs” likvidāciju” valsts aģentūra “Rīgas Motormuzejs” ir likvidēta un tās tiesību, saistību, uzdevumu, mantas, finanšu līdzekļu un arhīva dokumentu pārņēmēja ir CSDD. Attiecīgi Rīgas Motormuzeja kā CSDD struktūrvienības sniegto publisko pakalpojumu cenas jānosaka CSDD cenrādī. Kopā ar grozījumiem CSDD cenrādī tiek virzīts Ministru kabineta noteikumu projekts “Par Ministru kabineta 2008.gada 17.jūnija noteikumu Nr.438 “Noteikumi par valsts aģentūras “Rīgas Motormuzejs” sniegto publisko maksas pakalpojumu cenrādi” atzīšanu par spēku zaudējušiem”. Ņemot vērā pakalpojumu specifiku un nepieciešamību transportlīdzekli pārbaudīt (novērtēt) klātienē noteikumu projektā paredzēto pakalpojumu sniegšana norisināsies, izmantojot klātienes kanālus. Noteikumu projektā paredzēto pakalpojumu sniegšana elektroniski nav iespējama.No 2019. gada 1. janvāra spēkā stājās grozījumi Ministru kabineta 2010. gada 30. novembra noteikumos Nr.1080 “Transportlīdzekļu reģistrācijas noteikumi” un Ministru kabineta 2008. gada 28. marta noteikumos Nr.213 “Ceļu satiksmes drošības direkcijā reģistrējamo kuģošanas līdzekļu reģistrācijas kārtība”.  Abos noteikumos noteikts pakalpojums “pilnvarojuma atzīmes noformēšana (distances reģistrācijas uzsākšana)”. Līdz ar to, ir veicamas redakcionālas izmaiņas, lai nodrošinātu maksājuma nosaukuma atbilstību sniegtajam pakalpojumam, nemainot pakalpojuma izcenojumu. |
|  3. |  Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VAS “Ceļu satiksmes drošības direkcija”. |
|  4. |  Cita informācija | Nav. |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
|  1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Pretendentiem, kas vēlas iegūt mopēda vadītāja kvalifikāciju un kārto mopēda vadīšanas eksāmenu, transportlīdzekļu īpašnieki (turētāji), kuri vēlas veikt transportlīdzeklim atbilstības vēsturiskā spēkrata statusam pārbaudi.  |
|  2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar.  |
|  3. |  Administratīvo izmaksu monetārs novērtējums | Projekts šo jomu neskar.  |
| 4. | Atbilstības izmaksu monetārs novērtējums | Projekts šo jomu neskar. |
|  5. |  Cita informācija |  Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Grozījumi Ministru kabineta 02.02.2010. noteikumos Nr.103 „Transportlīdzekļu vadītāja tiesību iegūšanas un atjaunošanas kārtība un vadītāja apliecības izsniegšanas, apmaiņas, atjaunošanas un iznīcināšanas kārtība” (izsludināti 22.11.2018. Valsts sekretāru sanāksmē (prot. Nr. 46 7. §, VSS-1190)). Ņemot vērā, ka CSDD cenrādī tiek iekļauta maksa par pakalpojumiem saistībā ar transportlīdzekļa vēsturiskā spēkrata statusa piešķiršanu, lai novērstu normu dublēšanos, vienlaikus ar grozījumiem CSDD cenrādī tiek virzīts Ministru kabineta noteikumu projekts “Par Ministru kabineta 2008.gada 17.jūnija noteikumu Nr.438 “Noteikumi par valsts aģentūras “Rīgas Motormuzejs” sniegto publisko maksas pakalpojumu cenrādi” atzīšanu par spēku zaudējušiem”. Ministru kabineta noteikumu projekts ir izsludināts 2018.gada 11.oktobra Valsts sekretāru sanāksmē (prot.Nr.40 26. §, VSS-1031). |
| 2. | Atbildīgā institūcija | Satiksmes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 25.08.2009. noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta izstrādes procesā ievietots Satiksmes ministrijas tīmekļa vietnē 2018. gada 10. septembrī. <http://www.sam.gov.lv/satmin/content/?cat=553>  |
| 3. | Sabiedrības līdzdalības rezultāti | Iebildumi un priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | CSDD. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta CSDD līdzšinējo funkciju ietvaros. |
| 3. | Cita informācija |  Nav. |

Satiksmes ministrs T.Linkaits

Vīza: Valsts sekretārs K.Ozoliņš